ДЕТСКА ГРАДИНА „БИСЕР”

*4199 с.Труд , общ.Марица Тел. 03126 / 2318, GSM 0878 102 842*

*ул.”Никола Петков “ № 17 e-mail: cdgbiser@abv.bg*

 **УТВЪРЖДАВАМ**  : ....................................

**ДИРЕКТОР на ДГ“Бисер“: *Гинка Ботова***

 **СТРАТЕГИЯ**

за развитие на

 ДЕТСКА ГРАДИНА „БИСЕР“, с.Труд, община „Марица“, област Пловдив

за периода от 2016-2020година.

Приета с протокол №1 / 02.09. 2016 г. на Педагогическия съвет

Утвърдена със заповед № 07/ 19.09.2016г.

**СЪДЪРЖАНИЕ :**

 **Стр.**

**І. ВЪВЕДЕНИЕ**…………………………………………………………………...…….……**3**

**ІІ. АНАЛИЗ НА СЪСТОЯНИЕТО НА ДГ „БИСЕР“** ………..…………………….**3**

**ІІІ. ПРОГРАМНА СИСТЕМА. ВИЗИЯ НА ДГ „БИСЕР”; МИСИЯ НА ДГ”БИСЕР”; ЦЕННОСТ; ГЛОБАЛНА ЦЕЛ**.................................................................**10**

**IV. ВОДЕЩИ ПРИНЦИПИ ПРИ ИЗПЪЛНЕНИЕ НА СТРАТЕГИЯТА**…………. **11**

**V. СТРАТЕГИЧЕСКИ ЦЕЛИ** …………………………………………………….…….. **12**

**VІ. СТРАТЕГИЧЕСКИ ПРИОРИТЕТИ В ДЕЙНОСТТА НА ДГ”Бисер”** ……...**12**

**VІІ. СТРАТЕГИЧЕСКИ ПЪТИЩА ЗА ПОСТИГАНЕ НА ЦЕЛИТЕ**………………**13**

 **VІІІ. ЕТАПИ В РЕАЛИЗИРАНЕ НА СТРАТЕГИЯТА**………………………………**13**

**ІХ. ПРИНЦИПИ НА ОСЪЩЕСТВЯВАНЕ НА СТРАТЕГИЯТА**……….………….**14**

**Х. ДЕЙНОСТИ ЗА ПОСТИГАНЕ НА СТРАТЕГИЧЕСКИТЕ ЦЕЛИ. ПЛАНИРАНЕ И РЕАЛИЗАЦИЯ** ……………………………………………………….**14**

**ХІ. ФИНАНСИРАНЕ НА ДЕЙНОСТИТЕ** ……….…………………………….………**23**

**ХІІ. ОЧАКВАНИ РЕЗУЛТАТИ**……………………………………………………..…...**24**

**ХІ.. ЗАКЛЮЧЕНИЕ**……………………………………………………………………………….**25**

 Настоящата стратегия определя актуалните цели и перспективи за развитието на ДГ „Бисер“ за периода 2016-2020 година. Тя се основава на принципите на ЗПУО и е в съответствие с изискванията на действащата нормативна уредба и със спецификата на развитие на ДГ“Бисер“ Стратегията е приета с протокол №1 / 02.09. 2016 г. на Педагогическия съвет, утвърдена със заповед № 07/ 19.09.2016г. Изпълнението на Стратегията се отчита пред Педагогическия съвет и се актуализира на 4 години

 Идеята на стратегията е чрез реализиране на система от управленски, административни и педагогически действия, залегнали в нея и съобразени с традициите, социално - икономическите условия и съвременните образователни идеи, да доведе до утвърждаване на авторитета на детското заведение като институция, отговаряща на потребностите на обществото .

**І. ВЪВЕДЕНИЕ**

 Стратегията за развитието на ДГ“Бисер“ е комплекс от педагогически идеи и управленски и административни действия, чието изпълнение гарантира утвърждаването на детското заведение като модерна, достъпна и качествена обществена институция. Съхраняването на добрите традиции и достойнства на ДГ“Бисер“, очертава бъдещите посоки на действия и резултати, чрез търсене на нови потенциални възможности и вътрешни ресурси. Стратегията анализира силните страни и вероятните трудности и проблеми за реализирането й. Затова тя е съвкупност от взаимосвързани мисия, визия, ценност, цели, принципи, дейности, определящи нейната структура и съдържание.

ДГ“Бисер“ като част от Предучилищното образование и от организираната социално-педагогическа система, е необходимо да отговори на новите изисквания, пред които е поставено обществото ни.

**ІІ . АНАЛИЗ НА СЪСТОЯНИЕТО НА ДГ „БИСЕР“**

**• Вид и профил на детското заведение.**

 Детска градина „Бисер” е създадена със статут на общинско детско заведение през месец април 1976 г. В сградата му сред грижите и усилията на служителите преминава вече второ поколение деца, чийто родители са негови възпитаници. През изминалите години заведението се е утвърдило с голям обществен авторитет. Той е създаден и се опазва благодарение на високия професионализъм и всеотдайност на учители и служители, работещи в него.

 Детска градина „БИСЕР“ се намира в село Труд , с 5 000 жители, на 6 км от гр. Пловдив. Детската градина е за деца от 1 до 7 години , с две яслени и 6 групи детска градина . Групите са разпазположени в 3 отделни сгради. В централната сграда се помещават 4 групи. Една група се помещава в пригодено помещение на същата сграда, а 2 групи в нова двуетажна сграда, една яслена група е във филиална сграда , в близост до основната. Всяка една от тези групи включва в разпределението си занималия, спалня, сервизни помещения, фоайе с гардероби за децата, офис.

 През 2012 година се извърши основен ремонт по проект „Енергийна ефективност и модернизация на образователната инфраструктура в детски градини и училища в Община „Марица““ по ОП РЧР . Детската градина е с локална парна инсталация , а през 2010 г. е включена в централния газопровод.През топлите месеци ползваме и слънчева инсталация .

 На 01.09.2015г. детското заведение се разшири, след дълги години на недостиг на места за децата от селото, с нова двуетажна сграда, с разгъната площ от 540 кв. метра ,съобразена с всички съвременни изисквания. В новопостроената сграда се разкриха 1група за деца от 3 до 7 г. и 1 детска ясла, за деца от 1г. до 3г.

 3000 кв.м от двора е затревена площ , където са обособени 5 детски площадки с обновени различни уреди , беседки , пясъчници за игра на открито .Голяма част от уредите са обновени , отговарят на Наредба № 1 от 12 януари 2009 г. и европейските стандарти за безопасност на съоръженията и настилките за игра.

 Дворът е зелена площ с разнообразна растителност и неговата организация дава възможност за запознаване на децата с природата през различните годишни времена и е място за упражняване на екологично поведение: Наличието на различни растителни видове , дава възможност за наблюдение на птици , насекоми и др., осигурява условия за свободна игра и достъп до природни обекти. Децата се включват в дейности , които не могат да бъдат организирани в условията на занималните. Цветните участъци позволяват децата , под ръководството на учителите да полагат грижи към растителните видове и да формират навици за труд сред природата. Една вече утвърдена традиция е , при завършване на Подготвителна група , преди да постъпят в I клас, децата и родителите правят подарък като , засаждат дърво и оставят послание.

 Съвместно с родители и деца провеждаме инициативи за поетапна подмяна на част от дървесните видове и храстите .

Условията за възпитание и образование в детското заведение са много добри, жизнената среда на децата отговаря на изискванията за безопасност, естетика и комфорт, интериорът и подредбата на групите са съобразени с възрастовите и индивидуални потребности на децата. В подготвителните групи са създадени оптимални условия за подготовка на децата за бъдещата роля „ученик”, набавени са учебни помагала и пособия за подлежащите на задължително предучилищно обучение.

 За психологическия и физически комфорт и удобство на децата, учителите и помощния персонал, са обособени просторни и удобни занимални с достатъчно осветление, обзаведени със съвременни кътове за игра на децата, с подходящи за възрастта на децата играчки, магнитни дъски, телевизор, видео и DVD плейър, съвременни нагледни материали за децата, книжки и др., спални помещения с цветно спално бельо - различно за всяка група, гардеробчета и санитарни възли. Всички учители разполагат с компютър и интернет в занималните. Подреждането на материално-техническата база и цветовото оформяне на помещенията във всяка група са съобразени с ергономичните норми и правилата за охрана на труда и са дело на екипа от съответната група.

 В самостоятелен кухненският блок , се приготвя храна за 200 деца и 30 членен персонал. Оборудването е старо, уредите за работа са стари , недостатъчни и създават затруднения в работата.

 В ДГ“БИСЕР“ има установен пропускателен и санитарно-епидемиологичен режим, хигиенни условия, рационално и здравословно хранене на децата. Седмичното меню ежеседмично се поставя на таблата за информация на всички родители в съответните възрастови групи.

 С помощта на Настоятелството, регистрирано като СНЦН“Бисер“ и инициативни родители, е обновена голяма част от материалната база в сградите и на двора. Изградена е система за видео наблюдение , чрез която са ограничени вандалски прояви и проникване в сградата.

 • **Детски контингент**

ДГ“Бисер“ при откриване е за 4 групи деца . Родителите, желаещи техните деца да постъпят в ДГ“Бисер“ , са повече от капацитета му.

Демографските тенденции са към увеличаване на деца, желаещи да посещават детско заведение. Прогнозата за следващите години е запазване и дори увеличаване на съществуващия в момента брой деца (около 190). Основания за това са:

* Увеличаване броя на жителите на с.Труд : Броят на жителите на с.Труд е 5000 души . По брой жители с.Труд е най-многолюдно в община „Марица”. Увеличението на броя на жителите се дължи както на по-висока раждаемост,така и на механичен прираст .Механичният прираст показва ,че с.Труд е притегателна за живеене територия, поради близостта до гр.Пловдив-10 км, много добра инфраструктура, наличие на фирми на територията на селото: 110 фирми , 30 от тях са производствени
* Родени деца през последните 3 години :

2013 г. - 31 деца

2014 г. - 36 деца

2015 г. - 44 деца

* Високото качество на работа на екипа - педагогически и обслужващ.

**• Персонал на ДГ“Бисер“ - анализ.**

В ДГ“Бисер“ има утвърдено щатно разписание, което включва 35 работни места:

* Педагогически персонал - 13 човека / включително директор /;
* Непедагогически персонал персонал - 17 човека;
* Медици специалисти /медицински сестри/ - 5 човека, които са
назначени към община „Марица” , но с място на работа в ДГ“Бисер“ .

Квалификационно, педагогическият персонал се разпределя по следния начин:

|  |  |  |  |  |
| --- | --- | --- | --- | --- |
| **№** | **Длъжност** | **Брой** | **ОКС** | **ПКС** |
|  |  |  | Магистър | Бакалавър | Профес.бакалавър | І | ІІ | ІІІ | ІV |
| 1 | Директор | 1 | 1 |  |  |  | 1 |  |  |
| 2 | Гл.учител | 1 | 1 |  |  |  | 1  |   |   |
| 3 | Ст.учител | 5 | 3 |  | 2 |  | 1 |   | 1 |
| 4 | Учител | 6 | 3 |  3 |  |  |  |  |  |

Високото образование и добрата квалификация на учителите са добър "инвестиционен капитал" за бъдещи добри педагогически резултати при реализиране на различни цели и задачи.

Изискването в заведението на длъжност "Помощник-възпитател" да работят служители само със средно образование е важно условие за осигуряване на подходяща социална среда, която да подпомага възпитателната работа в детските групи.

Разгледан като възрастови граници, персоналът оформя едно ядро от хора на средна възраст около 45- 55 години, като преобладаваща част. Това е благоприятна, плодотворна възраст, когато човек е вече изграден професионалист, в добро здраве и работи с много отговорност и дисциплина. Положителна тенденция е й фактът, че има назначени млади учители и помощник-възпитатели.

Анализът на персонала по трудов стаж носи своята ценна информация и тенденция - повечето от служителите имат трудов стаж между 20 и 30 години, като голяма част от този стаж е натрупан в ДГ“Бисер“ . Това е показател, който говори за много добро познаване от хората на особеностите и проблемите, грижите и радостите на работното място. Повечето от тях се чувстват като в свой дом и милеят за него по същия начин.

Наред с посочените тенденции на преден план излиза и тенденцията за постепенното подмладяване на екипа. Факт е, че младите хора трудно се мотивират към условията на труд и ниското заплащане в системата на предучилищното образование. Това кара работодателя да сключва срочни трудови договори и междувременно да мотивира непрекъснато служителите за каузата : ”Децата заслужават много обич и грижи”.

Тенденцията за в бъдеще трябва да се запази такава, каквато традиционно е била и до сега – непрекъснато повишаване квалификацията на персонала, като водещи в тази дейност са директорът и педагогическите специалисти.

* **Анализ на финансирането.**

Финансирането на ДГ“Бисер“ като общинска детска градина се осигурява от държавата и община”Марица”. В годините на икономическа криза и големите затруднения, понесени в сферата на образованието като цяло, средствата са ограничени, но с добро планиране и рационално изразходване на наличния финансов ресурс в община „Марица” наблюдаваме следните трайни тенденции :

* Изплащат се редовно заплатите на персонала и средствата по СБКО в размер на 3 % от планираните за фонд “Работна заплата”;
* Подобрява се храненето на децата, като се стремим да осигуряваме пълноценна и здравословна храна;
* Осигуряват се безплатни комплекти учебни помагала за всяко дете
* Системно, макар и в недостатъчно количество, се осигуряват канцеларски и хигиенни материали;
* Всяка година разполагаме със средства за повишаване квалификацията на служителите;
* Ежегодно се осигуряват средства за работно облекло;
* Закупуват се лекарства и други медицински консумативи, необходими за осигуряване целодневния престой на децата в детската градина;
* Изплащат се сумите за допълнително материално стимулиране, определени в образователната сфера за страната като цяло.

Екипът на детското заведение търси и използва и допълнителни възможности за финансиране на детското заведение от спонсори и дарители.

* **Анализ на материалната база.**

ПОМЕЩЕНИЯТА НА ДЕТСКИТЕ ГРУПИ – обзаведени са с мебели, съобразени с възрастовите и с физическите особености на децата. Всяко помещение носи своята индивидуалност, което е решение и изпълнение на екипите на групите. Личи стремеж към преодоляване на еднообразието в обзавеждането, осъществено по типов проект, който стремеж трябва да се стимулира и за в бъдеще;

ФИЗКУЛТУРЕН САЛОН – просторен и удобен за провеждане на занимания по физическа култура , празници с всички деца от групите, за гледане на театрални постановки и за други подобни цели; ремонтиран , осъвременен и оборудван;

МЕТОДИЧЕСКИ КАБИНЕТ – модерно оборудван, снабден с методическа литература, удобен за провеждане на занимания по английски език и др.

Като цяло за материалната база: много добро общо състояние, като постоянно работим по подновяването и дообогатяването й. Стремим се да я модернизираме и да внасяме повече “детска атмосфера” във всички помещения, използвани от децата. Във всяко детско заведение по принцип съществува стремеж към непрекъснато обогатяване на материалната, игровата и учебната база. Така е и тук. Недостигът на средства в последните години затруднява тази дейност, но с помощта на родителите и с труда и усилията на всички служители, успяваме да поддържаме и променяме условията за пребиваване на децата и екипа.

 Отделните помещения на групите са разпределени между седем екипа, изградени от по двама учители/медицински сестри/ и един /двама в яслените групи/ помощник-възпитатели.

Тази организация на работа има своите предимства:

* Много отговорно се опазва наличното имущество;
* Търсят се вътрешни варианти и средства за поддържане, ремонтиране и обогатяване;
* Влага се различен стил и индивидуалност в изграждане на интериора в зависимост от целите, задачите и функционалността;
* Обстановката се променя според възрастта на децата и превеса на определен вид дейност;
* Продължителният престой на децата в групата /обикновено четири години/ ангажира и родителите да се грижат за уюта на децата си.

 И така всяка група има своя облик и носи своето настроение.

АДМИНИСТРАЦИЯ – ( дирекция и стая на ЗАС), добре обзаведени кабинети- обзавеждането и в тях е подменено, оборудвани са с компютри и интернет. Разбира се, има още какво да се желае с оглед изпълнение на изискванията за организация на конкретните работни места;

КУХНЕНСКИ БЛОК, ПЕРАЛНЯ, КОТЕЛНО ПОМЕЩЕНИЕ – помещения, несвързани с пряко пребиваване на децата в тях. Въпреки това необходими и с голямо значение за нормалното функциониране на детското заведение. Изградени са специално по проект и се поддържат в добро общо състояние. Оборудвани сравнително добре. Пералното помещение е за ежедневно пране . Котелното помещение е оборудвано с нови съвременни уреди за газоподаване и разпределение , поддържа се в много добро хигиенно състояние . Кухненският блок : кухня и складови помещения е оборудван с необходимите електроуреди, поддържан в много добро хигиенно състояние, но нуждаеща се нови електроуреди .

ОТКРИТА СПОРТНА ПЛОЩАДКА- 500 кв.м. - нужда е се от основен ремонт , за да се ползва пълноценно.

* **Анализ на възпитателно-образователната дейност.**

Както във всички предучилищни заведения, така и в ДГ „Бисер” ,с влизане в сила на ЗПУО от 01.08.2016г., прилагаме разработена от педагогическия екип “Програмна система за възпитание на детето”, съобразена с Наредба № 5 от 3 юни 2016 г. за предучилищното образование , която е приета с решение на педагогическия съвет.

Програмната система се прилага творчески. Педагозите нанасят корекции, наложени от практиката, следят системно разработките по усъвършенстване на детайлите и самото прилагане на програмната система.В работата си педагозите ползват познавателни книжки и електронното изпълнение, отговарящи на изискванията към съдържанието, графичния дизайн, полиграфическото ,съгласно държавният образователен стандарт по чл. 22, ал. 2,т. 13 от Закона за предучилищното и училищното образование

* **Анализ на дейността по здравеопазването в детската градина.**

В ДГ” Бисер” , дейността по здравеопазване е насочена към опазване здравето на децата от предучилищна възраст, като се взимат в предвид нейните специфични особености при формиране на детската физика и психика.

Всички служители се отнасят с голяма отговорност към организирането, провеждането и контрола на дейността. Детското заведение е обезпечено с нужния медицински персонал в лицето на: сестра на,0.5 щат мед. сестра на ДГ ” Бисер” за децата от “градински” групи и две медицински сестри, грижещи се за децата в яслената група.

Дейността по здравеопазването се развива в три посоки:

* ПО ПОСОКА НА ДЕЦАТА:
* Стриктно спазване на изискванията към медицинските документи при постъпване в детското заведение;
* Системност и изчерпателност при водене на индивидуалните медицински документи на децата;
* Всекидневен сутрешен филтър;
* Използване на всички възможности за подобряване всекидневното меню на децата в качествено и количествено отношение;
* Стриктно спазване изискванията на медицинските органи при епидемия и карантина;
* Осигуряване на индивидуален контрол върху деца с особени здравни проблеми – хроничност, диспансеризация и други.
* ПО ПОСОКА НА ПЕРСОНАЛА:
* Спазване на медицинските изисквания към здравните документи на новопостъпилите служители и актуализиране редовно същите на работещите;
* Контрол на дейностите на учители и помощно-обслужващ персонал в решаване на здравни проблеми на децата;
* Контрол на правомерното използване на продуктите и на качеството им при тяхното доставяне;
* Контрол върху хигиената в детското заведение с приоритет на групите, кухненския блок и хранителните складове.
* ПО ПОСОКА НА РОДИТЕЛИТЕ:
* Съвети и изисквания, относно здравословното състояние на децата, личната им хигиена и психически комфорт;
* Всекидневна информация за менюто на децата, изнесено на определено за целта място;
* Осигуряване на образователна информация по актуални здравни проблеми - дипляни, табла, схеми и други.
* **Управление на детското заведение.**

 Управлението на предучилищно заведение се характеризира със своята специфичност. Тя се определя от:

* Специфичността на възпитателно-образователния процес в детската градина;
* Специфичността на субекта на този процес;
* Специфичността на отношенията между различните групи, участващи в процеса /деца, родители, служители/;
* Голямата разнородност на участниците в процеса /педагози, помощен персонал, медицински персонал, работници и т.н./;

Управленските функции се осъществяват в посока на:

* Доближаване на работата и резултатите от нея до изискванията и очакванията на родителите;
* Непрекъснато подобряване качеството на възпитателно-образователния процес с цел оптимизирането му и максимално постигане на ДОИ;
* Повишаване конкурентноспособността на детското заведение чрез иновации в методи, форми и начин на работа;
* Поставяне на детето в центъра на възпитателно-образователния процес.

**ПЕДАГОГИЧЕСКИ СЪВЕТ** – в съответствие със ЗПУО, той е колективен орган на управлението. Дейността му се планира в годишния план и се подчинява на целите и задачите, определени за годината.

 Членовете на педагогическия съвет разполагат с нужния интелектуален заряд, желание и отношение към търсене на новото, интересното, по-доброто. Те проявяват съпричастност към проблемите на детското заведение и към съдбата му.

1. приема стратегия за развитие на ДГ за следващите 4 години с приложени към нея план за действие и финансиране;
2. приема правилник за дейността на ДГ;
3. приема програмна система;
4. приема формите на обучение;
5. приема годишния план за дейността на ДГ;
6. приема учебни планове за индивидуална форма на обучение;
7. приема мерки за повишаване качеството на образованието;
8. приема програма за превенция на ранното отпадане от образователната система;
9. приема програма за предоставяне на равни възможности и за приобщаване на децата от уязвими групи;
10. предлага на директора разкриване на занимания по интереси;

Документите по т. 1 – 5 и т. 7 – 9 се публикуват на интернет страницата на детската градина, училището или центъра за подкрепа за личностно развитие.

* **Работа с родителите.**

Връзката със семейството е основен и решаващ фактор при осъществяване на общата цел – формиране на детската личност. Стремежът ни е отношенията да са динамични и двустранни.

Търсят се разнообразни форми за осъществяване на тези връзки:

* Родителски срещи за запознаване с предстоящите цели в работата на детското заведение и проучване на родителското желание за провеждане на допълнителна дейност;
* Открити моменти с различни видове дейности от дневния режим пред родителите;
* Празници - по групи и общи;
* Лични разговори с родители по проблеми, касаещи отделни деца или детското заведение.

Всеки родител може да бъде спечелен в посока на сътрудничество и взаимност в отглеждането, възпитанието и осигуряване на по-добри условия за развитие на неговото дете. Такава е и нашата цел, за постигаме все по-добри резултати при работата с децата.

* **Външни връзки в развитието на детската градина.**

Сложната обществено-икономическа ситуация в страната, която в голяма степен влияе на системи с непроизводствени функции, каквито са и детските заведения, засилва още повече необходимостта те да се отварят непрекъснато към външни връзки и взаимодействия с:

* НАЧАЛНОТО УЧИЛИЩЕ
* Проследяване развитието на децата, излезли от детското заведение;
* Родителски срещи с начални учители за информиране родителите на бъдещите първокласници;
* МЕДИЦИНСКИ ОРГАНИЗАЦИИ
* Взаимодействие при карантини, епидемии и други масови здравни проблеми;
* Детски празници със здравна насоченост;
* Съвместна работа с РЗИ за предоставяне на материали за възпитаване на здравна култура у деца и родители.
* КУЛТУРНИ ИНСТИТУЦИИ
* Съвместна работа с читалище “Светлина” – ползване на материалната база, съвместни изяви.
* СПОНСОРИ, ФОНДАЦИИ, АСОЦИАЦИИ, СДРУЖЕНИЯ
* Частни фирми на родители;
* Фирми, в които работят родители;
* Фирми, агенции и фондации, чиято дейност е насочена към деца от социално затруднени семейства, деца-таланти, опазване на природата и т.н.

В осъществяването на тези връзки се забелязва тенденция, която трябва да бъде реализирана – това е психическата готовност на родителите да откликват на нуждите на детското заведение като вид благодарност за качествения труд, положен за развитието, възпитанието и обучението на техните деца. Колкото този труд е по-качествен, по тяхна преценка, толкова е по-висока степента на отзивчивост.

У българските родители продължава да живее възрожденското отношение за инвестиране в образованието и развитието на децата, дори при наличието на недотам големи възможности у всички.

От направения до тук анализ на състоянието на ДГ”Бисер” , се виждат, както възможностите с които разполага за бъдещото си развитие, така и проблемите, с които трябва да се справя занапред. За решаването на тези проблеми е нужно да се поставят цели и задачи за работата през следващите четири години. Тези цели и задачи ще бъдат подчинени на следното:

 **ІІІ. ПРОГРАМНА СИСТЕМА . Визия на ДГ”Бисер” ; Мисия ДГ”Бисер” ; Ценност; Глобална цел**

**1. Програмна система -** Процесът на предучилищното образование е подчинен на прилагането на програмна система която е приета на педагогическия съвет № 1 от 02.09.2016г.

Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.

Програмната система отговаря на следните изисквания:

1. да създава условия за придобиването на компетентностите по всяко от образователните направления по чл. 28, ал. 2;

2. да отчита спецификата на детската градина или училището и на групите;

3. да съответства на интересите, възможностите и възрастовите характеристики на децата.

(4) В програмната система са включени:

1. подходи и форми на педагогическо взаимодействие;

2. разпределение на формите на педагогическо взаимодействие;

3. тематично разпределение за всяка възрастова група; Годишното тематично разпределение представлява дидактически план за работа на учителя за практическото постигане на заложените в съответната учебна програма цели на обучението за постигане на очакваните резултати и за придобиване на общообразователната подготовка в съотвествие с предвиденото в учебния план и се отнася за всички учебни предмети.

4. механизъм на взаимодействие между участниците в предучилищното образование.

**2. ВИЗИЯ за развитие на ДГ”Бисер”**

 ДГ”Бисер” е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование. Тя е:

 *Предпочитана среда* за деца, където се гарантира тяхното интелектуално , емоционално социално, духовно- нравствено и физическо развитие и подкрепа, в съответствие с възрастта , потребностите, способностите и интересите им

*Център* за родители, търсещи и намиращи подкрепа, сътрудничество, педагогическа информация.

*Средище* на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си.

**3. МИСИЯ за развитие на ДГ”Бисер”** Да постави основите за учене през целия живот, като осигури физическото, познавателното, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическото взаимодействие.

**4. ЦЕННОСТ**

 Да предоставим на детето правото на щастие, радост, да се самоопределя, да расте със самочувствието на знаещо и можещо дете, значимо и обичано.

**5. ГЛОБАЛНА ЦЕЛ**

Обединяване усилията на педагогически , медицински,обслужващ персонал , родители,общественост, държавни и общински органи за повишаване качеството на учебно-възпитателната дейност, за създаване на условия за цялостно развитие на детската личност; за придобиване на съвкупност от компетентности – знания, умения и отношения, необходими за успешното преминаване на детето към училищното образование.

**Приложение №1** – ПРОГРАМНА СИСТЕМА НА ДЕТСКА ГРАДИНА „БИСЕР“

**IV. ВОДЕЩИ ПРИНЦИПИ ПРИ ИЗПЪЛНЕНИЕ НА СТРАТЕГИЯТА**

**1.** Единна държавна образователна политика за осигуряване правото на предучилищно образование;

**2. Ориентираност към личността .**Най-важната задача за нас, е успехът

и интереса , мотивацията на детето , възрастовите и социалните промени в живота му, както и способността му да прилага усвоените компетентности на практика

**3.** **Равен достъп** - Всяко дете постъпило в детското заведение има право да получи качествено образование, което отговаря на нуждите и способностите му.

**4. Сътрудничество** -Успешната образователна и възпитателна политика се основава на широко участие в сътрудничество с други институции. Ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието.

**5. Запазване и развитие на българската образователна традиция**;

**6.** **Хуманизъм и толерантност**; - Образователната и възпитателната дейност да е ориентирана към многообразните личностни потребности и да предоставя възможности за свободен избор на децата.

**7. Равнопоставеност и недопускане на дискриминация** при провеждане на предучилищното образование; Обучението, подготовката и възпитанието на децата се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на образователната политика на детското заведение и общо културно-езиково пространство.

 **8. Иновативност и ефективност** в педагогическите практики и в организацията на образователния процес въз основа на научна обоснованост и прогнозиране на резултатите от иновациите; Административното ръководство и педагогическият екип са отворени за възприемане на нови подходи и философии с цел постигане на по-добри резултати в работата им.

 **9. Съхраняване на културното многообразие** и приобщаване чрез българския език;

 **10. Прозрачност на управлението** и предвидимост на развитието на предучилищното образование;

 **11. Законосъобразност** - Всички цели, приоритети, мерки и конкретни действия да съответстват на законите и нормативните актове.

**V. СТРАТЕГИЧЕСКИ ЦЕЛИ**

Дефинирането на целите е подчинено на стремежа към организиране на ефективен възпитателно-образователен процес, чрез конкретизиране мястото и съдържанието на основните дейности за осигуряване жизнеспособността и здравето на децата. Изчистването на възпитателно-образователния процес от дидактизъм, скованост и строга регламентираност и съобразяване с детските интереси, желания и възможности ще ориентира обучението към провокиране на мисленето и самостоятелността, към формиране на практически умения и към развитие на личността. Утвърждаването на действени взаимоотношения на детското заведение със семействата, обществеността и училището ще допринесат в голяма степен за осигуряване на необходимите педагогически условия и материално-техническа база за отглеждане и възпитание на децата. В предвид на това, целите, поставени в нашата стратегия за работа са :

1. Предоставяне на условия за интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;
2. Формиране на национално самосъзнание, възпитаване в родолюбие и съпричастност както към националните, така и към глобалните проблеми на човечеството.
3. Придобиване на компетентности, необходими за успешна личностна реализация
4. Придобиване на компетентности за прилагане на принципите за устойчиво развитие;
5. Ранно откриване на заложбите и способностите на всяко дете и насърчаване на развитието и реализацията им;
6. Формиране на потребности, интереси и нагласи за обучение и самоусъвършенстване през целия живот както при децата, така и при служителите
7. Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
8. Възпитаване на децата в дух на толерантност, уважение към другите и утвърждаване на собствената си идентичност.
9. Познаване на националните, европейските и световните културни ценности и традиции;
10. Придобиване на компетентности за разбиране на глобални процеси, тенденции и техните взаимовръзки;
11. Придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.
12. Формиране на толерантност и уважение към правата на децата, учениците и хората с увреждания
13. Осъществяване напартньорство и сътрудничество с родителите, други детски заведения, културни, обществени и други институции. Създаване на Училище за партньорство с родителите.
14. Повишаване квалификацията , мотивацията и удовлетвореността от работата на учителите и служителите на ДГ”Бисер”.

**VІ. СТРАТЕГИЧЕСКИ ПРИОРИТЕТИ В ДЕЙНОСТТА НА ДГ”БИСЕР”**

 **6.1. Стратегически приоритети**

 6.1.1. Прилагане на образователни технологии с доказана иновативност-работа по минипроекти със съдържателни и действени характеристики; работа по проекти и други.

6.1.2.Стимулиране творческо развитие на децата, на детската игра и познание; създаване на позитивна образователна среда.

6.1.3.Постигане на успешна социализация на детската личност в условията на детското заведение

6.1.4.Сътрудничество за създаване на поведенчески модели у деца и възрастни за създаване на благоприятна семейна и обществена среда.

 **6.2. Приоритетни направления в дейността на детското заведение :**

 6.2.1.Непрекъснато повишаване качеството и ефективността на предучилищното образование и възпитание.

 6.2.2.Усъвършенстване системата за постоянното повишаване квалификацията и перманентно обучение на учителите и служителите.

 6.2.3.Утвърждаване на ДГ”БИСЕР” като научно, културно и спортносредище със собствени традиции.

 6.2.4.Удовлетворяване на специфичните образователни потребности на децата и нарастващата взискателност на родителите. Подобряване на работата с деца с емоционални, интелектуални и физически затруднения.

6.2.5.Осигуряване на сигурност, ред и защита на децата и служителите в ДГ”БИСЕР”.

6.2.6.Активно и ползотворно взаимодействие с родителската общност.

 6.2.7.Осигуряване на широк спектър от нерегламентирани форми за свободното време на децата и създаване на условия за тяхната публична изява, инициатива и творчество.

 6.2.8. Постоянно извършване на подобрения във външната и вътрешна среда на детското заведение.

 6.2.9. Прилагане и изпълнение на Национална стратегия за „Учене през целия живот.”

 6.2.10. Участие в национални и регионални програми и проекти.

* + 1. Имиджова политика на ДГ”БИСЕР”: е-политика, работа с медии и външни звена изграждащи имидж на детското заведение.

**VІІ. СТРАТЕГИЧЕСКИ ПЪТИЩА ЗА ПОСТИГАНЕ НА ЦЕЛИТЕ**

 **1.** Изграждане на хуманна, функционална и оптимална образователна среда.

 **2.**Стимулиране развитието напрофесионалната компетентност на педагогическите екипи, отговаряща на образователните изисквания и потребности.

 **3.** Взаимодействие и сътрудничество със семейството и обществеността.

 **4.** Работа в екип, добра комуникация и споделяне на опит.

**VІІІ. ЕТАПИ В РЕАЛИЗИРАНЕ НА СТРАТЕГИЯТА**

 **1.** Привеждане на стратегията в оперативни понятия.

 **2.** Ориентиране на организацията към стратегията.

 **3.** Превръщане на стратегията в задача за всеки.

 **4.** Превръщане на стратегията в непрекъснат процес.

 **5.** Иницииране на многоаспектни взаимодействия.

 **6.** Анализ на качеството и поглед в бъдещето.

**ІХ. ПРИНЦИПИ НА ОСЪЩЕСТВЯВАНЕ НА СТРАТЕГИЯТА**

 **1. Ориентираност към личността** Най-важната задача за нас, е успехът

на отделната личност.

 **2.** **Равен достъп** - Всяко дете постъпило в детското заведение има право да получи качествено образование, което отговаря на нуждите и способностите му.

 **3.** **Сътрудничество** -Успешната образователна и възпитателна политика се основава на широко участие в сътрудничество с други институции.

 **4.** **Отговорност** - Всички членове на педагогическата колегия и помощно-обслужващия персонал, ангажирани в образователната, възпитателната и обслужващата дейност, осъществявана в ДГ”БИСЕР”, носят отговорност за постигане на трайни ефекти с дългосрочно въздействие.

 **5.** **Гъвкавост** - Образователната и възпитателната дейност да е ориентирана към многообразните личностни потребности и да предоставя възможности за свободен избор на децата.

 **6. Единство в многообразието** -Обучението, подготовката и възпитанието на децата се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на образователната политика на детското заведение и общо културно-езиково пространство.

 **7. Новаторство** - Административното ръководство и педагогическият екип са отворени за възприемане на нови подходи и философии с цел постигане на по-добри резултати в работата им.

 **8. Автономност** – ДГ”БИСЕР”, като част от системата на образованието ползва автономия да провежда собствена политика, работейки за постигането на държавните образователни изисквания .

 **9. Отчетност** - Всички участници в образователната и възпитателната дейности отговарят и се отчитат за своите действия с цел осигуряване на ефикасност, ефективност и резултатност.

 **10. Ефективност** – Изразява се в динамично управление, реализация и обвързване на ресурсите с постигнати конкретни резултати, оценка на миналия опит и бъдещото въздействие.

 **11. Законосъобразност** - Всички цели, приоритети, мерки и конкретни действия да съответстват на законите и нормативните актове.

**Х. ДЕЙНОСТИ ЗА ПОСТИГАНЕ НА СТРАТЕГИЧЕСКИТЕ ЦЕЛИ. ПЛАНИРАНЕ И РЕАЛИЗАЦИЯ**

Процесът на изграждане на личността започва още в най-ранна детска възраст. Постъпвайки в детското заведение, детето за пръв път попада в една организирана по нов за него начин социална среда, изгражда навиците си за общуване, проявява склонност към усвояване на чужди поведенчески модели и оформя основата на бъдещите си еталони за добро и зло.

Предучилищното възпитание има своето съществено значение за развитието и оформянето на детската личност. То създава условия за плавен преход от детството към училището, дава възможности за равен шанс на всички деца при бъдещото им интегриране в Гражданското общество.

Системата от дейности в детското заведение трябва да съответства на жизнените потребности на обществото, а в центъра на педагогическото въздействие следва да са човешките ценности, сред които най-важни са езиковата комуникация и колективните преживявания, развитието на психичните процеси, на емоциите и познанието.

 **1.Хигиена, здравеопазване, режим и хранене.**

* 1. **Изисквания към тези дейности:**
* Подчиняване дейността на съответните нормативни документи и изисквания на контролните органи;
* Висока степен на вътрешен контрол и взискателност в осъществяване на дейността;
* Организация на работата, водеща до възможно най-добри резултати.
	1. **Дейности:**
* Осъществяване на тесен контакт с родителите с цел получаване на изчерпателна информация за здравословното и физическо състояние на детето при постъпване и по време на престоя му в детското заведение, особено в случаите, когато са налице проблеми от здравен характер;
* Провеждане на постоянен контрол върху изпълнението на дневния режим и вземане на мерки при установени нарушения, които са за сметка на здравето и психичното състояние на детето;
* Обогатяване на работата по здравеопазването с разнообразни и интересни форми и с близкото съдействие на медицинските специалисти в ДГ”БИСЕР”, ;
* Планиране на форми за здравно информиране на професионално ниво на родителите по въпроси, търсещи решение в дадения момент /липса на апетит, страхова невроза, свръхчувствителност и потиснатост, хиперактивност и други/;
* Следене за актуална информация относно новите и ефикасни лекарствени и профилактични средства за водене на борба с епидемии, инфекции, опаразитяване и други;
* Търсене на възможности за съвместна дейност със специалисти за психологическа диагностика и терапия на децата и служителите;
* Търсене на възможности за максимално доближаване на съдържанието на ежедневното детско меню до изискванията за калоричност и здравословност, ефективно прилагане и внедряване на системата за управление на безопасността на храните -НАССР;
* Изграждане и прилагане на система от знания по въпросите на половото възпитание, които вълнуват децата от тази възраст;
* Продължаване на традициите за осигуряване на зимния и летен отдих на децата, както и за по-честото извеждане на децата сред природата.

 **2.Възпитателно-образователни дейности.**

**2.2 Главни приоритети на дейността:**

**ПОДКРЕПА ЗА ЛИЧНОСТНО РАЗВИТИЕ НА ДЕЦАТА**

Институциите в системата на предучилищното и училищното образование осигуряват подкрепа за личностно развитие на децата съвместно с държавните и местните органи и структури и доставчиците на социални услуги. ( **Чл. 174**. (1) от ППУО)

**Дейности:**

* Осигуряване на подходяща физическа, психологическа и социална среда за развиване на способностите и уменията на всяко дете
* Екипната работа между учителите и другите педагогически специалисти чрез обсъждане на проблеми и обмяна на добри практики при работата им с едни и същи деца и ученици с цел повишаване ефективността на педагогическите подходи
* Осигурява на обща и допълнителната подкрепа за всяко дете
* Осигурява на допълнителна подкрепа за личностно развитие на деца :

- със специални образователни потребности;

-в риск;

- с изявени дарби;

- с хронични заболявания.

* Обучение на педагогическия екип. Учителите са запознати с главните аспекти на тази специфична дейност и са полезни за отглеждането, развитието и възпитанието на такива деца

**ФИЗИЧЕСКО ВЪЗПИТАНИЕ и СПОРТ**

 Cпopeд пpoyчвaнe нa Haциoнaлния цeнтъp пo oпaзвaнe нa oбщecтвeнoтo здpaвe oт 2008 г. в Бългapия дeцaтa c нaднopмeнo тeглo ca 200 000, oт тяx 65000 ca cъc зaтлъcтявaнe

 B гoлямo изcлeдвaнe нa физичecĸaтa aĸтивнocт и xpaнeнeтo пpи дeцa oт 4 до 12 годишна възраст , пpeпopъчвaт пoнe eдин чac нa дeн yмepeнa дo cpeднa физичecĸa aĸтивнocт ĸaтo бягaнe, тaнци и paзлични видoвe cпopт Преодоляване на наднорменото тегло и затлъстяването при децата са промяната на хранителните навици на цялото семейство и повишената двигателна активност.  Πpи дeцaтa c нaднopмeнo тeглo, тpябвa дa ce yвeличи oбeмa нa yпpaжнeниятa c aepoбeн xapaĸтep в тpeниpoвъчнитe зaнимaния и дa ce нacъpчaвaт дeцaтa и тexнитe poдитeли ĸъм пoдxoдящa пpoмянa нa xpaнитeлния peжим.

 Физическото възпитание и спортът, здравословният начин на живот са фактори, които подпомагат адаптирането на децата към новите условия на живот като се противопоставят на непрекъснато усложняващата се здравословна и екологична обстановка. Това предизвиква актуализиране на позициите на държавните и обществени органи и организации за формиране сред децата на ценности и ориентации, за съзнателно, позитивно отношение към укрепване на собственото здраве и физическо усъвършенстване. Съществен принос в това отношение имат разработените и утвърдени от МОН нормативни документи – Стандарт за учебно съдържание Учебни програми и образователни направления. Стремежът към формиране на положително отношение към здравословен начин на живот, спорт и рационално хранене е част от ежедневната работа на педагозите.

Формиране на положително отношение към здравословен начин на живот, спорт и рационално хранене се осъществява чрез разнообразни форми и дейности, като стремежът е да се разширяват и задълбочават знанията и преживяванията на децата.

* Peдyциpaнe нa xpaнитe c виcoĸo eнepгийнo cъдъpжaниe (тecтeни пpoдyĸти, шoĸoлaди, вaфли и т.н.) зa cмeтĸa нa плoдoвe и зeлeнчyци.
* Cтимyлиpaнe нa дeцaтa ĸъм пo-здpaвocлoвeн нaчин нa xpaнeнe.
* Включване на деца в допълнителни дейности и групи - танци : спортни, народни, мажоретни, спортни клуб по футбол
* Участие в национални, регионални и местни спортни инициативи
* Работа по проекти
* Обновяване и осъвременяване на материалната база за практикуване на СПИУ
* Спортни празници- пролетен и есенен, запознаване с постиженията на успели български спортисти,

**ЕКОЛОГИЧНОТО ВЪЗПИТАНИЕ**

Всички деца обичат игрите на открито, но при голямата заетост на родителите и при достъпните и широко разпространени вече многобройни детски телевизионни и анимационни филми, ТV игри, компютърни игри и други, все по-малко е времето, прекарано от детето навън, сред природата, в игри на чист въздух .

 Ето защо приоритет на детското заведение ще бъде ежедневни разходки до близки природни обекти, съвместни туристически проекти с родителите , всекидневен престой в двора на детската градина . Дворът и неговата организация е от особено значение за запознаване на децата с природата през различните годишни времена и е място за упражняване на екологично поведение: Наличието на различни растителни видове , дава възможност за наблюдение на птици ,насекоми и др., осигурява условия за свободна игра и достъп до природни обекти, децата се включват в дейности , които не могат да бъдат организирани в условията на занималните, цветните участъци позволяват децата ,под ръководството на учителите да полагат грижи към растителните видове и да формират навици за труд сред природата. излизане сред природата със съдействието на туроператорски фирми и със съдействието на родителите. Ще се работи и по посока на екологичното възпитание и възпитаване на любов към природата.

* Наблюдаване в естествени условия на природни обекти;
* Проследяване развитието на някои от тях чрез откриване закономерностите в тяхното развитие;
* Наблюдаване промените на климата през различните сезони и влиянието на тези промени върху развитието на растенията и животните;
* Развиване физическите качества на децата чрез упражняване на основните двигателни дейности в естествени условия сред природата на подходящо избрани безопасни места;
* Развиване на качествата наблюдателност, съобразителност, бързина на реакцията и други;
* Развиване на морално-волеви качества, които се изявяват най-добре в екстремни ситуации: упоритост, издръжливост, смелост, всеотдайност, взаимопомощ, съпричастност;
* Осъзнаване значението на природата за живота на човека и необходимостта от опазването и съхранението й;
* Стимулиране на желание и стремеж към по-често общуване с природата и полагане на грижи за опазването й.

Дейностите, чрез които ще се осъществява екологичното възпитание на децата са:

**ФОРМИРАНЕ НА НАЦИОНАЛНО САМОСЪЗНАНИЕ**

Това е друг важен акцент в работата в ДГ”БИСЕР” . Формирането на национално самосъзнание е важна цел, която не може да се постави в рамките на определен период от време. Изграждането на тези черти в детската личност е цялостна дейност, която обхваща детето още при първите му стъпки в детското заведение и трябва да продължи при постъпването му в училище. За тази цел са много важни помощта и сътрудничеството и на семействата, които се опитваме да спечелим като свои партньори.

Възпитаването на родолюбиви чувства и национално самосъзнание се осъществява чрез разнообразни форми и дейности, като стремежът е да се разширяват и задълбочават впечатленията и преживяванията на децата. Национални празници, народни празници, пресъздаване на обичаи и традиции, запознаване с делото на велики български исторически личности, занаяти, произведения на българския фолклор и т.н. – всичко това са аспекти от бъдещата дейността на детското заведение, които ще допринасят за активното съприкосновението на децата с българското, укрепване на националното им самосъзнание и ще ги направят горди със своята национална принадлежност.

Стремежът към формиране на национално самосъзнание е част от ежедневната работа на педагозите. То може да се осъществи и с посещения на музеи, изложби и паметници на национални герои, с изучаване на народни танци, със срещи с творци на българското изкуство, както и с организиране на специални празници по повод на традиционни български народни обичаи.

 **2.3 Квалификация на учителите:**

Повишаването на квалификацията на педагогическите специалисти е непрекъснат процес на усъвършенстване и обогатяване компетентностите, за ефективно изпълнение на изискванията на изпълняваната работа и за кариерно развитие.

 В момента педагогическият екип е много разнороден. Има учители с голям опит и висока квалификация, както и съвсем млади учители, правещи първите си стъпки в професията. Периодичните обучения, вътрешните и външни форми на квалификация, както и стимулирането на стремежа към самоусъвършенстване, са задължителни условия за поддържане високо ниво на учебно-възпитателната работа на всички педагозите в детското заведение.

Повишаването на квалификацията е от важно значение и във връзка с въвеждането на система за оценяване на качеството на работа на учителите, която от своя страна стои в основата на новия диференциран модел на заплащане на труда. Въвеждането на системата за кариерно развитие, както и обвързването й със системата на заплащане на труда създаде условия за конкуренция между учителите и мотивация за пълноценното им участие в процеса на възпитание и обучение на децата. Ще продължи търсенето и провеждането на все по-ефективни форми /вътрешни, с външни лектори и външни/ , така че да се осигури постоянно повишаване квалификацията на педагогическия екип с цел повишаване и на качеството на работа като цяло. Приоритет при избора на теми ще е мнението на учителите и това от каква помощ под формата на специализирани обучения имат нужда те в конкретния момент, така че да бъдат все по-успешни в работата си. В бюджета на ДГ”БИСЕР” ежегодно се планират средства за квалификация на персонала и това е сигурна гаранция, че обученията ще могат да бъдат проведени.

**2.4. Дейности за повишаване квалификацията на кадрите:**

* Ежегодно повишаване квалификацията с цел подобряване качеството на работата и повишаване резултатите и качеството на подготовка на децата .
* Повишаване на квалификацията на педагогическите специалисти от външни обучителни организации се измерва чрез система от квалификационни кредити и се удостоверява с документ, не по-малко от 48 академични часа за всеки период на атестиране.
* Повишаването на квалификацията на педагогическите специалисти , чрез вътрешна квалификация,форми, организирани от ДГ чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити.
* Самообразование и прилагане на научни изследвания в педагогическата дейност на учителите.Учителят може да осигури пълноценно формиране на детската личност само ако се стреми постоянно да повишава своята компетентност и качеството на педагогическия си труд, както в различни организационни форми, така и самостоятелно. Затова особено важно е стимулирането на педагогическия персонал към постоянна работа по самоусъвършенстване и повишаване на личната квалификация и професионализъм.
* Повишаването на квалификацията се осъществява по програми и във форми по избор на педагогическия екип , в съответствие с професионалния профил на длъжността, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика.
* По-високото равнище на квалификация е основа за придобиване на по-висока професионално-квалификационна степен.
* Постигнатите компетентности се отразяват в професионално портфолио на педагогическия специалист. Професионалното портфолио подпомага атестирането и самооценяването на педагогическия специалист.
* Оформяне и поддържане на библиотека с детска научнопопулярна и художествена литература;
* Осигуряване на годишен абонамент за вестници, списания и други издания с педагогическа насоченост, подпомагащи конкретната ни работа;
* Запознаване екипа на детското заведение с новоизлезли нормативни документи, отнасящи се до образованието и касаещи всестранната ни дейност като образователна институция;
* Прилагането на Националната програма за “Диференцирано заплащане” е важен фактор за повишаване качеството на работа на педагозите в детското заведение. Ще продължаваме да търсим и прилагаме и други възможности на финансово стимулиране в рамките на бюджета, с който разполагаме, за да мотивираме всички служители за по-ефективно изпълнение на трудовите им задължения.

**2.5. Актуализиране на критериите за подбор на новопостъпващи служители.**

ПЕДАГОГИЧЕСКИ ПЕРСОНАЛ:

* 1. Правоспособност и ниво на квалификация;
	2. Педагогически стаж;
	3. Социални умения и компетенции, умения за екипна работа
	4. Технически умения и компетенции-(компютърни умения )
	5. Професионална характеристика от предишен работодател;
	6. Работа по време на изпитателния срок;
	7. Мнението на педагогическия екип.

НЕПЕДАГОГИЧЕСКИ ПЕРСОНАЛ:

1. Минимална степен на образование – средно;

2. Добра езикова култура;

3. Умение и желание за общуване с деца;

4. Наличие на добри обноски на поведение;

5. Работа по време на изпитателния срок;

6. Мнение на екипа.

**2.6. Допълнителни педагогически услуги**

Те ще се осигуряват и включват в работата на детското заведение, каквато е практиката и до момента, по предварително направено проучване сред родителите на желанията им, както и според наклонностите и заложбите на децата:

* Английски език;
* Спортни танци;
* Народни танци;
* Мажоретни танци
* Приложно изкуство;
* Футбол

 **2.7. Празници :**

ПРАЗНИЦИ НА ДЕЦА, РОДИТЕЛИ И СЛУЖИТЕЛИ

* Осми март – групово празнуване с търсене на оригинални форми и разнообразие;
* Пролетни празници;
* Лазаровден, Великден и Коледа
* Годишен благотворителен концерт;
* Изпращане на бъдещите първокласници и др..

ПРАЗНИЦИ ЗА ДЕЦАТА

* Есенен празник
* Коледа - Нова година;
* Баба Марта;
* Ден на детето;
* Рождени дни – зодиак.

ПРАЗНИЦИ ЗА СЛУЖИТЕЛИТЕ

* Коледа – Нова година;
* Осми март;
* 24 май.

ПРАЗНИЦИ ЗА ДЕЦАТА ОТ ДАДЕНА ГРУПА

* Празник на групата;
* Рождени дни;
* Именни дни.

 **3. Управление на** ДГ”БИСЕР”  **.**

 Управлението на детското заведение се осъществява от директора и от Педагогическия съвет. За да управлява качествено, директорът следва непрекъснато да повишава и поддържа своята компетентност по отношение на нормативна база, новости в педагогическите науки и т.н. Стремежът му е да работи всеотдайно за постоянното издигане престижа и утвърждаване на детското заведение като институция, предоставяща на родителите модерно качество на услугата отглеждане, обучение и възпитание на децата.

 **3.1 Функции на директора.**

 ПЛАНИРАНЕТО – основна функция на управлението.

 Теорията и практиката показват, че за добрата организация на работата в детското заведение е необходимо да се разработват следните планове:

* Стратегия за развитието на детското заведение за четири годишен период;
* Годишен план за дейността;
* План за работата на педагогическия съвет;
* План за квалификационната дейност;
* План за контролната дейност на директора.
* План за дейностите по БДП;
* План за обучение по БДП;
* План за защита при бедствия;
* Месечен план за работата във всяка група;

ОРГАНИЗАЦИЯ НА УПРАВЛЕНИЕТО - функция, която влияе върху останалите в посока демократизиране и оптимизиране на управлението. Тя включва:

* Сформиране на временни и постоянни групи (екипи) при решаване на различни задачи;
* Делегиране на права от страна на директора;
* Изискване на дисциплинираност и отговорност от страна на служителите – спазване на ред, закони, морални принципи;
* Ежегодно актуализиране на “Правилника за вътрешния ред”;
* Актуализиране при необходимост на длъжностните характеристики;
* Търсене на възможности за подобряване на “трудовата мотивация” – участие в управлението, гласност в работата, обективност в контрола;
* Създаване на условия и мотивация за иновационна дейност.

КОНТРОЛ

По своята същност той е система от дейности за изучаване и анализ на учебно-възпитателния процес, за разкриване постиженията и отклоненията, за указване на целенасочена помощ с оглед постигането в по-висока степен на реализация на целите и задачите, за повишаване ефективността и качеството на труда на учителите и стимулиране на тяхната квалификация и развитие.

Контролът е подчинен на следните принципи:

* Плановост;
* Компетентност;
* Обективност;
* Индивидуален подход;
* Гласност при планиране, организиране и провеждане;
* Обсъждане на резултатите от него на педагогически съвет.

Функциите на контрола ще бъдат:

* Констатираща;
* Насочваща/Обучаваща;
* Регулираща.

Видове контрол :

* Педагогически;
* Административен :
* проверка на документацията, свързана с учебния процес;
* проверка на другата документация;
* проверка на социално-битовата и стопанската дейност;
* проверки по спазването на правилници, графици, наредби, действащи в ДГ”БИСЕР”.

**3.2 Педагогически съвет – колективен орган на управлението**, който участва при вземане на решения, отчитане изпълнението им и оценяване на постигнатите резултати в работата на детското заведение. Ще се осъществява постоянно издигане на интелектуалното съдържание на въпросите и темите, които се разглеждат в съвета така, че той да се превърне и във форма за квалификация на кадрите. Темите, които ще се разглеждат ще се планират в годишния план на детското заведение.

**3.3. Обществен съвет-** орган за подпомагане на развитието на детската градина и училището и за граждански контрол на управлението им. Той ще се свиква на заседание най-малко четири пъти в годината и задължително веднъж в началото на учебната година. С право на съвещателен глас в работата на съвета на ДГ ще участва представител на настоятелството. Ще бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани.
Общественият съвет ще одобрява стратегията за развитие на детската градина или училището и ще приема ежегодния отчет на директора за изпълнението й. Също така ще участва в работата на педагогическия съвет при обсъждането на програмите и при обсъждане на избора на учебници и на ученически униформи. Ще дава също становище за разпределението на бюджета и размера на разходите. Това ще е в сила както за учебните заведения на държавна издръжка, така и за частните детски градини и училища, които получават средства от бюджета. Ще участва в решението какво да се прави със средства, които са в повече от предходната година, ако има такива.

**4.**  **Информация и документи**

Документите в системата на предучилищното образование се създават, обработват и съхраняват при спазване на държавния образователен стандарт за информацията и документите. Държавният образователен стандарт по урежда:

1. видовете документи в системата на предучилищното и училищното образование;

2. изискванията към формата и съдържанието на всеки от документите ;

3. условията и реда за водене на информационни регистри;

4. условията и реда за приемане, отчитане и унищожаване на документи с фабрична номерация;

5. документите, които се създават, обработват и съхраняват в електронен вид.  **.**

Воденето им се осъществява от директора, учителите, медицинските сестри, домакин и ЗАС.

В ДГ”БИСЕР”. е създаден архив, подреден и воден много стриктно . Това позволява той да бъде ползван много лесно и това също е важно за целия ни документооборот. За него отговаря ЗАС и се ползва от всички служители при необходимост.

През следващия четиригодишен период в работата на ДГ’БИСЕР” ще бъде въведен електронен дневник , с цел прецизност , точност и улесняване работата на директора, ЗАС, учителите и информираност на родителите

**5. Техническо обезпечаване на управлението на детското заведението:**

 Освен всички кабинети в администрацията, с нови компютърни конфигурации са оборудвани и всички групи детска градина. За модернизиране на съвременния процес на обучение и възпитание, учителите разполагат с интернет и кабелна телевизия. Комуникацията и особено размяната на документи и информация между служителите на детското заведение често се осъществяват по електронен път, което в голяма степен облекчава работата ни и я прави много по-ефективна.

 Осигуряването и прилагането на специфични компютърни програми за създаване на по-добра организация при водене на документацията и отчетността в детското заведение са важен приоритет за ръководството на ДГ”БИСЕР”.

**6. Връзки с родителите.**

Мотото, което ще определя същността на отношенията между нас и семействата през следващия период е: Поддържане на нов тип взаимоотношения между семейството и детското заведение, изградени върху основата на взаимно доверие, разбиране, взаимно уважение, непрекъснат диалог за практическо реализиране на общите възпитателни цели.

Тясното взаимодействие между семейството и ДГ”БИСЕР” ще даде възможност за повишаване доверието към заведението. Това взаимодействие ще се изразява в:

1. Проучване желанията и мненията на родителите;
2. Поддържане на родителски кътове с информация за работата в групата и индивидуалните постижения на всяко дете;
3. Осигуряване на постоянен достъп до работата на групата, и при желание – включване в съвместни дейности;
4. Провеждане на открити моменти;
5. Лични разговори с родителите за проучване възможности за спонсорство от различен характер;
6. Срещи с лекари, психолози и специалисти в различни области за отговори на въпроси, поставени от родители;
7. Повишаване на родителската активност чрез участие в дейностите, осъществявани в детското заведение;
8. Средство за връзка със семейството на децата може да бъде и електронната поща на един от родителите, както и електронният дневник на ДГ .
9. Съвместна работа със СНЦ Настоятелство “ БИСЕР”
10. Родителите избират и могат да бъдат избирани в обществения съвет на детската градина
11. Създаване на Училище за родители.

**7. Външни връзки.**

**7.1 С ОУ„Св.Св.Кирил и Методий”, с. Труд и училищата от гр. Пловдив:**

1. Взаимно ползване на материалната база за спортни и културни изяви;
2. Осъществяване срещи на родители с начални учители за обмяна на информация;
3. Евентуално насочване на децата в профилираните паралелки в зависимост от заложбите им.

**8. Връзки с фондации, НПО, агенции и други институции** с цел търсене на възможности за изяви на деца със заложби в различните видове изкуства, или осигуряване на средства и начини за по-нататъшното развитие на открит талант или заложба.

**ХІ. ФИНАНСИРАНЕ НА ДЕЙНОСТИТЕ**

 **1.** Основното финансиране на дейностите ще се осъществява от държавния и общински бюджет . Работата в това отношение ще бъде насочена към:

 **2.** През предстоящия период ще продължи работата по търсене и взаимодействие със спонсори и дарители. Тази дейност ще бъде подчинена на законовите разпоредби и ще се води пълен набор от задължителни документи за приемане и отчитане на даренията в съответствие изискванията на специалната наредба на Община „Марица” , регламентираща този вид дейност. Насоките в тази ни дейност ще са:

* Търсене на начини за по-продължителна и системна работа с даден спонсор;
* Мотивиране на родителите за участие и съдействие в този вид дейност, чиято крайна цел е осигуряване на съвременни условия за отглеждането и възпитанието на децата.
1. Включване в проекти и работа по проекти

3.1. «ЗАЕДНО РЪКА ЗА РЪКА , ТВОРИМ КРАСОТА »; рег.№BG05M2OP001-3.001-0075/01.08.2016г., финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

3.2. Проекти за предоставяне на средства за подпомагане на физическото възпита и спорта в детските градини и училищата по реда на ПМС № 129 от 11.07.2000г.

3.3 Национална стратегия за прилагане на схема «УЧИЛИЩЕН ПЛОД»;

3.4. Национална стратегия за прилагане на схема «УЧИЛИЩНО МЛЯКО»;

1. Съвместни дейности с Настоятелство- СНЦН”БИСЕР”
* Планиране и отчетност на дейността на СНЦН”БИСЕР”
* Обогатяване на МТБ на занималните и др. вътрешни помещения
* Поддържане и подобряване на дворното пространство
1. **Средствата от бюджета, както и тези от спонсори ще бъдат насочени за постигане на целите на стратегията към:**
	1. Постоянно обогатяване и подобряване на МТБ:
* Интериора на групите;
* Търсене на възможност за ремонт на спортната площадка ;
* Извършване на ремонт на двора – цялостна подмяна на плочките, ремонтиране на останалите детски площадки на 2 групи, монтиране на подходящи уреди, създаване на оптимални условия за игри и спорт на открито,
* Ремонт на стълбището пред основната сграда
* Ремонт на санитарните помещения – детски тоалетни и умивални;
* Ремонт на офисите на групите;
* Вътрешно боядисване на коридорите;
* Подмяна на вратите на помещенията в ДГ”БИСЕР”;
* Извършване на основен ремонт на филиала;
	1. Осигуряване на нови и разнообразни дидактични материали и помагала
	2. Осигуряване на нови костюми, кукли и декори за куклен театър;
	3. Постоянно обогатяване на библиотеката с методична и детска литература

 **ХІІ . ОЧАКВАНИ РЕЗУЛТАТИ**

Реализирането на целите на настоящата стратегия се очаква да доведе до:

1. Поддържане на постоянен стремеж за усъвършенстване на учебно-възпитателната работа за успешно покриване на ДОИ от децата от всички възрастови групи.
2. Гарантиране на пълноценна готовност на децата за училище и създаване на условия бързата им и успешна интеграция в новата социална „роля” - ученик;
3. Постигане на високо творческо развитие и мотивация за работа на служителите чрез използване на нови педагогически технологии на взаимодействие и приложение на ДГ „БИСЕР”педагогическото майсторство и енергия в реална форма;
4. Развитие и обогатяване на материалната база в детското заведение;.
5. Създаване на емоционален комфорт и подходящ микроклимат в групите и в като цяло, което да допринесе за активното социално-личностно развитие и израстване на децата;
6. Чрез осъществяване на постоянна информираност и сътрудничество с родителите да се засилят обединяващите и позитивно насочените функции на партнирането, да се постигне създаване на общност – деца, учители, родители, чрез ползотворното взаимодействие, на която да бъдат постигнати целите, поставени в настоящата стратегия

 **ХІІ. ЗАКЛЮЧЕНИЕ**

За оптималното организиране живота на децата в детското заведение е много важно да се осигурят условия за пълноценно водене на възпитателно-образователния процес: добра битова среда и добър микроклимат в колектива. В центъра на всичко трябва да бъде детето с неговите индивидуални особености и възможности, с творческите му заложби и лични интереси. За динамичното овладяване на знанията и уменията и пълноценната бъдеща реализация в гражданското общество е необходима система от целенасочени педагогически въздействия, адекватни методи и подходящи стимули.

Поставените цели и предложените стратегии и дейности важат за четири годишен период. Те ще се обсъждат и преформулират, като ще се отчитат постоянно променящи се обстоятелства и състоянието на ресурсите – кадрови, финансови, материално-технически, информационни и т.н. Преформулираните цели ще се конкретизират в годишните планове на детското заведение за съответната учебна година, в променени длъжностни характеристики, в план-графици за работа и т. н.

Ето защо тази СТРАТЕГИЯ е отворена система. Тя подлежи на промени, ревизиране и актуализиране, както в обществено-икономически и социален, така и в научен аспект. Но тези промени няма да променят радикално основните идеи и началния замисъл, вложен в нея.

Осъществяването на тези цели би повишило ефективността във функционирането, както на отделните подсистеми в системата детска градина, така и на детската градина като социално звено, осъществяващо специфична обществена поръчка.

Осъществяването на целите в единство, би обезпечило повишаването на престижа на детското заведение, осигуряване на неговия просперитет .